Diari Oficial de la Generalitat Valenciana


Sumari del DOGV 7321, del 21-07-2014 (2014/6787)

RESOLUCIÓ de 15 de juliol de 2014, de la Direcció General d'Innovació, Ordenació i Política Lingüística, per la qual es resol la convocatòria per a autoritzar el projecte experimental de contracte programa subscrit entre els centres sostinguts amb fons públics i l'Administració educativa, en els quals s'inclou el desenrotllament de programes de compensació educativa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7321

Data del DOGV
:   21-07-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/6787


Data del document
:   15-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 15 de juliol de 2014, de la Direcció General d'Innovació, Ordenació i Política Lingüística, per la qual es resol la convocatòria per a autoritzar el projecte experimental de contracte programa subscrit entre els centres sostinguts amb fons públics i l'Administració educativa, en els quals s'inclou el desenrotllament de programes de compensació educativa. [2014/6787]  
Per l'Orde 42/2014, de 3 de juny de 2014, de la Conselleria d'Educació, Cultura i Esport (DOCV 7279, 05.06.2013), es van establir els procediments per a l'autorització als centres sostinguts amb fons públics del projecte experimental de contracte programa subscrit entre estos centres i l'Administració educativa, en els qual s'inclou el desenrotllament de programes de compensació educativa.  
En l'article huit de l'esmentada orde s'establix que la Comissió de Selecció, Seguiment i Avaluació, prevista en l'apartat set, elaborarà la proposta de contractes programa de centres públics i centres privats concertats seleccionats i la d'exclosos, i especificarà el motiu de la seua exclusió i la transmetrà al Servici d'Avaluació i Estudis, que com a òrgan instructor l'elevarà a la titular de la Direcció General d'Innovació, Ordenació i Política Lingüística perquè l'autoritze.  
  
D'altra banda, l'article nou de l'esmentada orde, en el punt 2, indica que la Comissió elaborarà la proposta d'assignació de recursos humans als centres el contracte programa dels quals haja sigut seleccionat. Este mateix punt establix que, per a realitzar l'assignació de recursos humans es tindran en compte les propostes elaborades per les direccions territorials amb competències en matèria d'educació, els informes de la Inspecció d'Educació, el pla d'actuació i els recursos propis del centre per al curs 2014-2015.  
El punt 3 del mateix article indica que als centres privats concertats se'ls podran assignar hores addicionals únicament quan s'autoritze un programa o mesures de compensació educativa o un programa d'acollida al sistema educatiu. També especifica, en el punt 5, que en l'elaboració de la proposta d'assignació d'hores addicionals als centres el contracte programa dels quals haja sigut seleccionat, la Comissió prioritzarà els plans d'actuació que atenguen el reforç curricular i la intervenció directa amb l'alumnat per a la millora de l'èxit escolar i, en el punt 6, que tindrà especial consideració per als centres que incloguen programes o mesures de compensació educativa en el seu pla d'actuació, per trobar-se dins del que preveu l'Orde de 4 de juliol de 2001, i per als centres catalogats com a CAES.  
L'article deu d'esta mateixa orde indica que la Direcció General d'Innovació, Ordenació i Política Lingüística resoldrà la convocatòria i publicarà en el Diari Oficial de la Comunitat Valenciana la resolució, en què constaran els centres autoritzats per a l'aplicació del projecte experimental de contracte programa, amb la indicació de recursos humans concedits als centres sostinguts amb fons públics; així com els centres exclosos, junt amb els motius d'exclusió.  
En l'exercici de les facultats delegades per la consellera d'Educació, Cultura i Esport, en la disposició final primera de l'Orde 42/2013 i en virtut de les competències que li atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, vista la proposta del Servici d'Avaluació i Estudis, esta Direcció General d'Innovació, Ordenació i Política Lingüística resol:  
  
Primer. Autorització  
1. Autoritzar els centres de titularitat pública seleccionats que es detallen en l'annex I per a la posada en marxa del projecte experimental de contracte programa subscrit entre estos centres sostinguts amb fons públics i l'Administració educativa.  
2. Publicar la dotació d'hores de recursos humans per als centres públics autoritzats indicades en l'annex I.  
3. Autoritzar els centres concertats de titularitat privada seleccionats que es detallen en l'annex II per a la posada en marxa del projecte experimental de contracte programa subscrit entre els centres sostinguts amb fons públics i l'Administració educativa, amb indicació de la inclusió o no en el seu pla d'actuacions de programes o mesures de compensació educativa.  
4. Publicar la dotació d'hores de recursos humans als centres de titularitat privada concertats que han sigut autoritzats segons es detalla en l'annex II.  
5. Autoritzar els centres concertats de titularitat privada seleccionats que es detallen en l'annex III, per a la inclusió en el seu pla d'actuacions d'un programa d'acollida al sistema educatiu (PASE).  
6. No autoritzar els centres no seleccionats, que es detallen en l'annex IV, pels motius que s'especifiquen.  
  
Segon. Recursos humans  
1. Proposar a la Direcció General de Centres i Personal Docent la concessió per al curs 2014-2015 dels recursos humans indicats en l'annex I a fi de fer possible el desenrotllament del projecte experimental autoritzat en els centres públics.  
2. De la mateixa manera, i respecte als centres privats concertats, proposar a la Direcció General de Centres i Personal Docent la concessió per al curs 2014-2015 dels recursos humans indicats en l'annex II, a fi de fer possible el desenrotllament del projecte experimental autoritzat.  
  
  
Tercer. Contracte programa  
1. Els centres seleccionats per a l'aplicació del projecte experimental de contracte programa actualitzaran el pla d'actuacions proposat en la seua sol·licitud, durant el mes de setembre, després de la recepció de l'informe de l'avaluació de diagnòstic i en els terminis que determine i comunique esta direcció general. Per a això, tindran en compte l'alumnat matriculat per al curs 2014-2015, la dotació de recursos del centre i les conclusions de la memòria realitzada, així com que han de prioritzar-se aquelles actuacions que atenguen el reforç curricular i la intervenció directa amb l'alumnat per a la millora de l'èxit escolar.  
  
2. D'acord amb el que s'ha indicat en l'apartat quatre de l'Orde 42/2014, de 3 de juny de 2014, de la Conselleria d'Educació, Cultura i Esport (DOCV 7279, 05.06.2013), el pla d'actuació s'incorporarà a la planificació general del centre i s'integrarà en el seu funcionament amb la coordinació d'un membre de l'equip directiu.  
3. Respecte a les actuacions incloses en el pla autoritzat es tindran en compte les consideracions següents:  
a) Les actuacions autoritzades que impliquen modificacions de les agrupacions o de l'estructura dels grups de l'alumnat, especialment en l'atenció de l'alumnat fora del seu grup de referència, hauran de preveure els mecanismes corresponents perquè l'alumnat participant en estes actuacions puga reincorporar-se a un grup ordinari del sistema educatiu una vegada finalitzades les actuacions, i garantir d'esta manera tant la mobilitat de l'alumnat entre centres educatius com la seua atenció educativa en el cas de no-continuïtat de les actuacions en cursos posteriors.  
  
b) Totes les actuacions que es desenrotllen fora del centre educatiu hauran de complir els requisits que la normativa vigent establix respecte d'això, i hauran d'estar incorporades en la PGA del centre. L'alumnat estarà sempre acompanyat pel professorat del centre responsable de les actuacions.  
c) Totes les actuacions es realitzaran sota la tutela i responsabilitat d'un docent del centre.  
  
Quart. Inspecció d'Educació  
1. La Inspecció d'Educació realitzarà el seguiment i l'avaluació dels contractes programa autoritzats en el curs acadèmic 2014-2015 en coordinació amb esta Direcció General d'Innovació, Ordenació i Política Lingüística.  
2. Els centres aportaran les dades necessàries per al seguiment i avaluació dels contractes programa i realitzaran una memòria final, segons les instruccions que es dictaran per a este fi.  
3. L'autorització de la continuïtat dels contractes programa corresponents a cursos següents quedarà condicionada a l'avaluació positiva que es realitze dels resultats obtinguts en el present curs, especialment pel que fa a la millora global dels centres que han desenrotllat estos programes, i als criteris que es determinen en la corresponent convocatòria.  
  
Quint. Producció d'efectes  
La present resolució produirà efectes l'endemà de ser publicada en el Diari Oficial de la Comunitat Valenciana.  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de la firma. Tot això de conformitat amb el que disposen els articles 107, 114 i 115 de la Llei 30/1992, del Règim Jurídic de les Administracions Públiques i del Procediment Administratiu Comú.  
  
València, 15 de juliol de 2014.- La directora general d'Innovació, Ordenació i Política Lingüística: Beatriz Gascó Enríquez.